EkBass/fiwiki-20250220-pages-articles huggingface dataset:
Larry Fink

Laurence Douglas Fink (s. 2. marraskuuta 1952) on yhdysvaltalainen liikemies. Hän on maailman suurimman varainhoitoyhtiö BlackRockin perustaja, hallituksen puheenjohtaja ja toimitusjohtaja. Huhtikuussa 2024 Finkin nettovarallisuuden arvioitiin olevan 1,2 miljardia dollaria. Fink kuuluu myös maailman talousfoorumin hallitukseen. == Lähteet == Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1952 syntyneet Luokka:Elävät henkilöt
Fabien Clain

Fabien Clain (30. tammikuuta 1978 Toulouse – 20. helmikuuta 2019 Al-Baghuz Fawqani) oli ranskalainen jihadisti, joka toimi Isis-järjestön vierastaistelijana.Elodie Guéguen, De Merah au Bataclan : l'ombre de Fabien Clain Radio France 21.2.2019, viitattu 22.7.2024 Clain syntyi hartaan kristilliseen perheeseen ja oli alun perin katolilainen, joka suhtautui uskontoon intohimoisesti. Hänen vanhempansa olivat kotoisin Réunionista. 18-vuotiaana Clain kääntyi islamiin, mitä hän selitti sillä, että muslimit olivat hänen mielestään lähempänä raamatullista oppia kuin kristityt itse. Hän näki vääränä sen, että kristityt eivät pitäneet Vanhan testamentin vaatimuksia enää sitovina. Tiedotusvälineiden mukaan Clain onnistuneesti kannusti myös ystäviään, äitinsä, sisarpuolensa, veljensä Jean-Michelin ja tulevan vaimonsa Mylènen kääntymään islamiin. Veljekset lähtivät perustamastaan rapyhtyeestä, ja asunnossa kiellettiin musiikki. Clain asui jonkin aikaa Brysselissä ja muodosti läheiset yhteydet belgialaisiin salafisteihin, kuten Farouk Ben Abbesiin. Clain kuului Artigatin kylässä salafistisen saarnaaja Olivier Corelin vaikutuspiiriin ja tutustui tulevaan terroristi Mohammed Merahiin. Vuonna 2009 Clain tuomittiin viiden vuoden vankeusrangaistukseen ihmisten rekrytoinnista taistelemaan Irakiin Yhdysvaltoja vastaan. Samassa oikeudenkäynnissä tuomittiin muun muassa jihadisti Thomas Barnouin.Mort de Fabien Clain : quel(s) bénéfice(s) pour l'Etat français ? Radio France 22.2.2019, viitattu 22.7.2024 Viranomaisten mukaan Clain onnistuneesti kannusti myös muita vankeja kääntymään islamiin. Clain lähti vuonna 2014 tai 2015 Syyriaan, jossa hänen veljensäkin oli.La coalition internationale confirme la mort du djihadiste Toulousain Fabien Clain La Dépêche 28.2.2019, viitattu 22.7.2024 Hän nousi Ranskassa julkisuuteen ääniviestissä, jossa otettiin vastuu Pariisin marraskuun 2015 terrori-iskuista. Clain oli aktiivinen propaganda- ja värväystyössä. Hän vaati lisää iskuja Ranskan maaperälle. Kesäkuussa 2018 Clainia ja hänen veljeään vastaan asetettiin kansainvälinen pidätysmääräys. Fabien Clain sai surmansa ilmaiskussa Syyriassa helmikuussa 2019, ja hänen veljensä ilmoitettiin loukkaantuneen vakavasti. Clainin 21-vuotias poika Adem kertoi vuonna 2023 olevansa yhä Syyriassa ja toivovansa pääsyä Ranskaan. Hänet oli sanojensa mukaan viety "pitkälle lomalle Italiaan", mutta vietykin tämän varjolla Syyriaan."On me fait payer ce qu'à fait mon père" : le fils du djihadiste toulousain Fabien Clain est en Syrie et veut revenir en France La Dépêche 22.9.2023, viitattu 22.7.2024 == Lähteet == Luokka:Ranskalaiset rikolliset Luokka:Isis Luokka:Terroristit Luokka:Vuonna 1978 syntyneet Luokka:Vuonna 2019 kuolleet
DeForest Richards

DeForest Richards (8. elokuuta 1846 – 28. huhtikuuta 1903) oli yhdysvaltalainen republikaanipoliitikko, joka toimi Wyomingin kuvernöörinä vuosina 1899- 1903. Kesken toisen virkakautensa kuollut Richards oli ensimmäisen virassa kuollut Wyomingin kuvernööri https://www.wyohistory.org/encyclopedia/deforest-richards == Lähteet == Luokka: Wyomingin kuvernöörit Luokka: Yhdysvaltalaiset republikaanipoliitikot Luokka: Vuonna 1846 syntyneet Luokka: Vuonna 1903 kuolleet
Alex Thépot

Alex Thépot (30. heinäkuuta 1906 Brest, Ranska – 21. helmikuuta 1989) oli ranskalainen jalkapallomaalivahti. Hän oli pituudeltaan 178-senttimetrinen. Thépot edusti urallaan Levalloisia, Red Staria ja Dunkerqueta. Hän debytoi Ranskan A-maajoukkueessa toukokuuta 1937 ja pelasi ottelussa 31 ottelua. Hän kuului joukkueen kokoonpanoon vuosien 1930 ja 1934 maailmanmestaruuskilpailuissa. Hän edusti joukkuetta myös kesäolympialaisssa 1928. == Lähteet == Luokka:Ranskalaiset jalkapallomaalivahdit Luokka:Vuonna 1906 syntyneet Luokka:Vuonna 1989 kuolleet
Antti Tekoniemi

Antti Tekoniemi (s. 27. kesäkuuta 1982 Teuva) on suomalainen jousiampuja, jonka aselaji on tähtäinjousi. Hän edustaa seuratasolla Tampereen jousiampujia. Tekoniemi kilpaili Pariisin kesäolympialaisissa 2024. Hän ampui rankingkierroksella tuloksen 656 ja oli tuloksissa 41:s. Hän hävisi ensimmäisellä pudotuskierroksella Taiwanin Tai Yu-hsuanille 0–6. == Lähteet == * === Viitteet === Luokka:Suomalaiset jousiampujat Luokka:Vuonna 1982 syntyneet Luokka:Elävät henkilöt
Célestin Delmer

Henri Célestin Delmer (15. helmikuuta 1907 Villejuif, Ranska – 2. maaliskuuta 1996) oli ranskalainen jalkapalloilija, pelipaikaltaan puolustava keskikenttäpelaaja. Delmer voitti Excelsiorin kanssa Ranskan mestaruuden kaudella 1932–1933. Hän edusti joukkuetta 1932–1935, minkä lisäksi hän edusti Mulhousea 1928–1929, Amiensia 1929–1932, Red Staria 1935–1936 ja Paris- Charentonia 1936–1939. Hän pelasi Ranskan A-maajoukkueessa yhteensä 11 ottelua ja kuului joukkueen kokoonpanoon vuoden 1930 maailmanmestaruuskilpailuissa. Hänet valittiin joukkueeseen myös seuraavissa MM-kilpailuissa mutta ei pelannut yhtään ottelua. == Lähteet == Luokka:Ranskalaiset jalkapalloilijat Luokka:Vuonna 1907 syntyneet Luokka:Vuonna 1996 kuolleet
Heikki Kokkonen

Heikki Kokkonen -nimisiä henkilöitä ovat: * Heikki Kokkonen (1884–1949), suomalainen toimittaja ja paikallishistorioita kirjoittanut tietokirjailija * Heikki Kokkonen (s. 1957), suomalainen luontovalokuvaaja.
Leopold von Kalckreuth

Leopold von Kalckreuth (15. toukokuuta 1855 Düsseldorf – 1. joulukuuta 1928 Eddelsen, SaksaLeopold Karl Walter Graf von Kalckreuth Deutsche Gesellschaft für Medaillenkunst e.V.. Viitattu 22.7.2024 ) oli saksalainen taidemaalari. Kalckreuth opiskeli Weimarin taidekoulussa ja Münchenissä. Hän toimi sitten taideakatemian professorina Weimarissa, Karlsruhessa ja Stuttgartissa. Kalckreuth oli Saksan realistisen kansankuvauksen ja ulkoilmamaalauksen varhaisia edustajia. Hän valitsi teostensa aiheet lähinnä maalaisväestön ja työväen piiristä, ja hän oli erityisen kiinnostunut kuvaamaan vanhuksia. Hänen parhaana teoksenaan pidetäänkin kolmiosaista maalausta Meidän ikämme on 70 vuotta. Kalckreuth maalasi myös maisemia sekä vahvatunnelmaisia muotokuvia.Tietosanakirja 1909, osa 11, Hakusana: Kalckreuth 2. Leopold von thumb|upright|Kirsikkaa syövä poika Kalckreuthin isä oli taidemaalari Stanislaus von Kalckreuth (1821–1894). ==Lähteet== ==Aiheesta muualla== Luokka:Saksalaiset taidemaalarit Luokka:Vuonna 1855 syntyneet Luokka:Vuonna 1928 kuolleet
Marcel Langiller

Marcel Langiller (2. kesäkuuta 1908 Charenton-le-Pont, Ranska – 28. joulukuuta 1980) oli ranskalainen jalkapalloilija, pelipaikaltaan hyökkääjä. Langiller edusti urallaan Excelsioria 1928–1933, Red Staria 1933–1934, Saint-Étienneä 1934–1936 ja Paris-Charentonia 1936–1938. Langiller debytoi Ranskan A-maajoukkueessa toukokuussa 1927 ja kuului joukkueen kokoonpanoon vuoden 1930 maailmanmestaruuskilpailuissa, jossa hän teki yhden maalin ja antoi yhden syötön. Hän edusti joukkuetta myös kesäolympialaisissa 1928. == Lähteet == Luokka:Ranskalaiset jalkapalloilijat Luokka:Vuonna 1908 syntyneet Luokka:Vuonna 1980 kuolleet
Jean Laurent

Jean Laurent (30. joulukuuta 1906 Maisons-Alfort, Ranska – 14. toukokuuta 1995) oli ranskalainen jalkapalloilija, pelipaikaltaan puolustaja. Laurent edusti urallaan Sochauxia 1930–1932, Club Françaisia 1932–1933, Saint-Maloa 1933–1934, Stade Rennaisia 1934–1937, Toulousea 1937–1938 ja Montpellier Héraultia 1938–1939. Hän debytoi Ranskan A-maajoukkueessa toukokuussa 1930 ja kuului joukkueen kokoonpanoon vuoden 1930 maailmanmestaruuskilpailuissa. == Lähteet == Luokka:Ranskalaiset jalkapalloilijat Luokka:Vuonna 1906 syntyneet Luokka:Vuonna 1995 kuolleet
Leffonds

Leffonds on kunta Koillis-Ranskassa Haute-Marnen departementissa Grand Estin alueella. Se sijaitsee Suizejoen varrella, noin 19 kilometriä Chaumontin kaupungista etelään. Kunnan keskustan länsipuolella olevassa Mormantin kylässä sijaitsee historiallinen alue. Alueelle perustettiin ensimmäisen ristiretken aikaan (1095-1099) sairaala-kirkko. Se toimi Langresin piispan valvonnassa, ja sen tarkoitus oli pyhiinvaeltajien vastaanottaminen ja köyhien auttaminen. Vuonna 1300 paavi Bonifatius VIII uskoi Mormantin alueen Temppeliherrain ritarikunnan haltuun. Tämä jakso jäi lyhyeksi, sillä jo vuonna 1307 Temppeliherrain ritarikunnan jäsenet pidätettiin kaikkialla Ranskan kuningaskunnassa. Tämän jälkeen Mormantin alue siirtyi Johanniittain ritarikunnan hallintaan. Satavuotisen sodan (1337-1453) aikana Mormantin alue oli hylättynä. 1400-luvun lopulla Johanniittain ritarikunta palasi alueelle, ja he aloittivat suuren jälleenrakennustyön. Tuolloin aluetta linnoitettiin valleilla, sekä rakennettiin linnoitettu talo ja kirkko. 1500- ja 1600-lukujen vaikeuksissa alueen rakennukset heikkenivät nopeasti, ja Ranskan suuren vallankumouksen aikana 1700-luvun lopulla ne myytiin useissa erissä. Leffondsin kunta omistaa alueella Maison Dieu -rakennuksen. Vuonna 1982 perustettiin yhdistys, jonka tavoitteena on tukea kuntaa rakennuksen entisöinnissä. Kunta pyrkii myös järjestämään siellä kulttuurifestivaaleja sekä opastettuja kierroksia. Tiedosto:Hotellerie Mormant.jpg|Sairaala Tiedosto:Mormant ( 52 ) Site historique de Mormant ( 2 ).jpg|Johanniittain ritarikunnan talo Tiedosto:Maison Dieu Mormant.JPG|Maison Dieu Tiedosto:Plan- cadastral-Mormant-2021.png|Alueen kartta ==Lähteet== ==Aiheesta muualla== Luokka:Haute-Marnen kunnat
Ernest Libérati

Ernest Libérati (22. maaliskuuta 1906 Oran, Ranskan Algeria – 2. kesäkuuta 1983) oli algerialaissyntyinen ranskalainen jalkapalloilija, pelipaikaltaan oikea keskikenttäpelaaja. Libérati edusti urallaan Amiensia, Olympique Lilloisia, Sochauxia, Valenciennesia ja Olympique de Marseillea. Libérati debytoi Ranskan A-maajoukkueessa helmikuussa 1930 ja pelasi joukkueessa yhteensä 19 ottelua ja teki 4 maalia. Hän pelasi vuoden 1930 maailmanmestaruuskilpailuissa 3 ottelua. == Lähteet == Luokka:Ranskalaiset jalkapalloilijat Luokka:Ranskanalgerialaiset Luokka:Vuonna 1906 syntyneet Luokka:Vuonna 1983 kuolleet
Luettelo aavikkojärvistä

Tämä on luettelo aavikkojärvistä. Järven nimi Sijainti Alkuperäinen koko Vuodesta Pienempi koko Vuodesta Vitteet Kazakstan ja Uzbekistan 1960 2010 Kamerun, Tšad, Niger ja Nigeria 1966 2006 Qinghaijärvi Kiina 2020 Iran 2021 Iso-Suolajärvi Yhdysvallat 1980s 2021 Kiina 2012 Bolivia 0 2015 Iranin ja Afganistanin rajalla 0 2002 Kiina 1950s 0 1970 Yhdysvallat 1880 2023 Meksiko 1986 2001 Israel, Jordania ja Palestiina 1960 2016 Kiina 1955 2014 Yhdysvallat 2003 2022 Mali 1974 0 2000 Yhdysvallat Turkki 1950s 0 2012 Meksiko 1941 Yhdysvallat 1913 0 1926 Yhdysvallat 1882 2005 Kiina 1950 0 1970 Yhdysvallat 1941 2015 Australia Australia 1975 0 2000 Kazakstan 1900 2024 Israel 1940s 0 1950s == Lähteet == Luokka:Luettelot järvistä
Eetu Salunen

Eetu Salunen (s. 24. heinäkuuta 1969 Kuopio) on suomalainen lääkäri, yrittäjä, kirjailija ja entinen virkamies. Koulutukseltaan Salunen on yleislääketieteen erikoislääkäri, filosofian maisteri ja Executive MBA. Salunen on toiminut Espoon kaupungin terveyspalveluiden johtajana(2013-2016), Päijät-Hämeen hyvinvointikuntayhtymän toimitusjohtajana (2017-2019) sekä Pihlajalinna Oyj:n julkisten palveluiden liiketoimintajohtajana (2022-2024). Salunen on ollut lääketieteellisenä johtajana ja osakkaana MedOne Oy:ssä (2005-2007), MedGroup Oy:ssä (2009-2012) ja Kuura Digilääkäri Oy:ssä (2021-2024). Salunen on julkaissut runokirjan Ei mitään lisättävää vuonna 2011 (Helsinki-kirjat) sekä sosiaali- ja terveysalan kustannuskehitystä käsittelevän kirjan Raihnainen Suomi 2019 (Duodecim). Salunen on toiminut Mediuutiset-lehden kolumnistina. == Lähteet == Luokka:Suomalaiset lääkärit Luokka:Vuonna 1969 syntyneet Luokka:Elävät henkilöt
André Maschinot

André Maschinot (28. kesäkuuta 1903 Valdoie, Ranska – 10. maaliskuuta 1963) oli ranskalainen jalkapalloilija, pelipaikaltaan hyökkääjä. Maschinot tunnetaan erityisesti Belfortista ja Sochauxia, mutta edusti hetken myös Strasbourgia. Hän voitti Sochauxin kanssa Serie A:n kaudella 1934–1935. Maschinot debytoi Ranskan A-maajoukkueessa huhtikuussa 1927 ja pelasi joukkueessa 5 ottelua. Hän kuului joukkueen kokoonpanoon vuoden 1930 maailmanmestaruuskilpailuissa ja teki 2 maalia. == Lähteet == Luokka:Ranskalaiset jalkapalloilijat Luokka:Vuonna 1903 syntyneet Luokka:Vuonna 1963 kuolleet
Étienne Mattler

Étienne Mattler (25. joulukuuta 1905 Belfort, Ranska – 23. maaliskuuta 1986) oli ranskalainen jalkapalloilija, pelipaikaltaan vasen laitapuolustaja. Hän kykeni pelaamaan myös keskuspuolustajana. Mattler edusti urallaan Troyesia 1927–1929 ja Sochauxia uransa päättämiseen, vuoteen 1946 asti. Hän voitti jälkimmäisen kanssa Ligue 1:n kahdesti kausilla 1934–1935 ja 1937–1938 sekä Ranskan cupin kaudella 1936–1937. Hän pelasi yhteensä 62 liigaottelua. Mattler debytoi Ranskan A-maajoukkueessa toukokuussa 1930 ja pelasi joukkueessa 46 ottelua. Hän kuului joukkueen kokoonpanoon vuoden 1930 maailmanmestaruuskilpailuissa pelattuaan 6 ottelua. == Lähteet == Luokka:Ranskalaiset jalkapalloilijat Luokka:Vuonna 1905 syntyneet Luokka:Vuonna 1986 kuolleet
Alfred Aston

Alfred Aston (16. toukokuuta 1912 Chantilly, Ranska – 10. helmikuuta 2003) oli ranskalainen jalkapalloilija ja manageri, pelipaikaltaan oikea laitahyökkääjä. Astron edusti jalkapalloilijana useita joukkueita, muun muassa Red Staria, Stade Françaisia ja CA Paris-Charentonia. Hän voitti Red Starin kanssa Serie A:n kaudella 1941–1942. Yhteensä Aston pelasi 70 liigaottelua, joissa hän teki 24 maalia ja syötti 2 kertaa. Hän debytoi Ranskan A-maajoukkueessa maaliskuussa 1934 ja pelasi joukkueessa 31 ottelua. Hän kuului joukkueen kokoonpanoon sekä vuoden 1934 että 1938 maailmanmestaruuskilpailuissa. == Lähteet == Luokka:Ranskalaiset jalkapalloilijat Luokka:Ranskalaiset jalkapallovalmentajat
Robert Défossé

Robert Défossé (19. kesäkuuta 1909 Calonne-Ricouart, Ranska – 30. elokuuta 1973) oli ranskalainen jalkapallomaalivahti. Défossé pelasi urallaan yhteensä 45 liigaottelua Serie A:ssa ja hän voitti sen kaudella 1932–1933. Hän debytoi Ranskan A-maajoukkueessa helmikuussa 1933 ja pelasi joukkueessa 9 ottelua. Hän kuului joukkueen kokoonpanoon myös vuoden 1934 maailmanmestaruuskilpailuissa mutta ei pelannut yhtään ottelua. == Lähteet == Luokka:Ranskalaiset jalkapallomaalivahdit Luokka:Vuonna 1909 syntyneet Luokka:Vuonna 1973 kuolleet
Walk in -terapia

Walk in -terapia on käynti kerrallaan -tyyppistä lyhytterapiaa, joka käyttää ratkaisukeskeisen psykologian menetelmiä.Walk in -terapia nuorille. Suomen evankelisluterilainen kirkko. Viitattu 23.7.2024. Usein nuorille suunnattu walk in -terapia toimii yleensä ilman ajanvarausta. Vastaanotolla voi käydä useamman kerran, mutta terapeutti saattaa vaihtua. Walk in -terapiaa koordinoi Lasten ja nuorten keskus ja sitä toteuttavat esimerkiksi seurakunnat, kunnat ja järjestöt. Verkossa sitä järjestetään A-klinikkasäätiön Nuortenlinkin kanssa. Walk in -terapia tuli Suomeen syksyllä 2021 Kirkkohallituksen ja Tampereen seurakuntayhtymän kokeiluna. Ensimmäinen Walk in terapian -toimipiste Suomessa aloitti Tampereen Vanhalla kirkolla syksyllä 2021. Käynti kerrallaan -terapiaa on kehitetty 1980-luvun lopulta alkaen Yhdysvalloissa. Sitä käytetään myös muun muassa Australiassa, Iso-Britanniassa sekä Ruotsissa, ja yksilöterapian ohella pari- ja perheterapiana. ==Katso myös== * Terveyskioski == Lähteet == == Aiheesta muualla == www.walkinterapia.fi Luokka:Terapia
Pierre Korb

Pierre Korb (20. huhtikuuta 1908 – 22. helmikuuta 1980) oli ranskalainen jalkapalloilija, pelipaikaltaan hyökkääjä. Korb edusti urallaan Mulhousea 1929–1937, Sochauxia 1937–1940 ja uudestaan Mulhousea 1940–1944. Hän pelasi yhteensä 98 liigaottelua, joissa hän teki 23 maalia ja syötti 4 kertaa. Serie A:ssa hän pelasi 85 ottelua ja teki 17 maalia. Hän voitti Serie A:n kaudella 1937–1938. Korb debytoi Ranskan A-maajoukkueessa helmikuussa 1930 ja pelasi joukkueessa 12 ottelua. Hän kuului joukkueen kokoonpanoon vuoden 1934 maailmanmestaruuskilpailuissa. == Lähteet == Luokka:Ranskalaiset jalkapalloilijat Luokka:Vuonna 1908 syntyneet Luokka:Vuonna 1980 kuolleet
Léopold Aimon

Pamphile Léopold François Aimon (4. lokakuuta 1779 L’Isle-sur-la-Sorgue – 2. helmikuuta 1866 Pariisi) oli ranskalainen säveltäjä, sellisti ja kapellimestari.Léopold Aimon Weber-Gesamtausgabe, viitattu 23.7.2024 Aimon opiskeli sellonsoittoa ja sävellystä isänsä Esprit Aimonin johdolla.Léopold Aimon Edition Silvertrust, viitattu 23.7.2024 Hän työskenteli teatteriorkesterin kapellimestarina Marseillessa ja muutti vuonna 1817 Pariisiin, jossa hän oli muun muassa Comédie-Françaisen kapellimestarina vuosina 1822–1832. Tämän jälkeen Aimon omistautui kokonaan sävellys- ja opetustyölle.Léopold Aimon Requiem Survey, viitattu 23.7.2024 Monet Aimonin oopperoista tulivat usein esitetyksi sekä Ranskassa että ulkomailla. Hänen tuotantoonsa kuuluu myös runsaasti jousikvartettoja ja muuta kamarimusiikkia. == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Ranskalaiset oopperasäveltäjät Luokka:Ranskalaiset sellistit Luokka:Ranskalaiset kapellimestarit Luokka:Vuonna 1779 syntyneet Luokka:Vuonna 1866 kuolleet
Tapio Ala-Nissilä

Tapio Ala-Nissilä (s. 1958) on suomalainen fysiikan professori. Ala-Nissilä on julkaissut yli 300 tieteellistä julkaisua. Ala-Nissilä on tutkinut muun muassa kvanttifysiikkaa ja koronaviruksen leviämistä. == Lähteet == Luokka:Suomalaiset fyysikot Luokka:Suomalaiset professorit Luokka:Aalto- yliopiston professorit Luokka:Vuonna 1958 syntyneet Luokka:Elävät henkilöt
Jean-Louis Duport

Jean-Louis Duport (4. lokakuuta 1749 Pariisi – 7. syyskuuta 1819) oli ranskalainen sellisti, musiikkipedagogi ja säveltäjä.Mary Nemet, Sheet Music Review: Jean-Louis Duport’s 21 Études for Cello are a Staple of Cello Pedagogical Repertoire Strings Magazine, viitattu 23.7.2024 Keith Johnson, Jean-Louis Duport AllMusic, viitattu 23.7.2024 Duport opiskeli Martin Berteaun johdolla. Hänen vanhempi veljensä oli sellisti Jean-Pierre Duport. Ranskan vallankumouksen aikoihin Duport lähti veljensä seuraan Berliiniin, jossa hän työskenteli sellistinä Fredrik Vilhelm II:n hovissa. Ludwig van Beethovenin kaksi vuonna 1796 säveltämää sellosonaattia (op. 5) ovat Duportille sävellettyjä.Jean-Pierre and Jean-Louis Duport Internet Cello Society, viitattu 23.7.2024 Duport palasi Pariisiin vuonna 1806 ja opetti siellä sekä Marseillessa. Hänen pedagogiset sävellyksensä ovat pysyneet sello- ohjelmistossa. Duport oli aikanaan virtuoosin maineessa ja tärkeä hahmo sellonsoiton tekniikan kehityksessä. Duport sävelsi sellolle myös sonaatteja ja konserttoja, jotka eivät ole enää tunnettuja. Vuonna 1813 hän julkaisi Pariisissa sellonsoitosta tutkielman Essai sur la doigte du violoncelle et sur la conduite de l'archet. == Lähteet == == Aiheesta muualla == * IMSLP: nuotteja Luokka:Ranskalaiset sellistit Luokka:Ranskalaiset säveltäjät Luokka:Klassismin ajan säveltäjät Luokka:Musiikkipedagogit Luokka:Vuonna 1749 syntyneet Luokka:Vuonna 1819 kuolleet
Johann Maria Farina

Johann Maria Farina (1685-1766), oli Kölninveden ensimmäinen valmistaja. Hän oli kotoisin Italiasta ja asettui Kölniin vuonna 1709.Tietosanakirja / 2. Confrater-HaggaiNordisk familjebok / Uggleupplagan. 7. Egyptologi - Feinschmecker ==Katso myös== *Ferdinand Mülhens ==Lähteet== Luokka:Keksijät Luokka:Saksalaiset liikemiehet Luokka:Hajuvedet Luokka:Kölnin historia Luokka:Vuonna 1685 syntyneet Luokka:Vuonna 1766 kuolleet
Eurosatory

Eurosatory on suuri kansainvälinen turvallisuus- ja puolustusalan messutapahtuma. Messut järjestetään joka toinen vuosi Parc des Expositions de Villepinte -messukeskuksessa Pariisissa, Ranskassa. 17.–21. kesäkuuta pidetyillä vuoden 2024 messuilla oli yhteensä 2 028 esittelijää, 42 942 vierasta, 635 jornalistia ja 355 virallista delegaatiota 93 maasta. Messualueen pinta-ala oli 155 000 m². == Yleistä == Eurosatory-messuilla kokoontuu joka toinen vuosi suuri joukko turvallisuus- ja puolusalan henkilöitä ja yrityksiä. Messuilla esitellään erilaista aseteknologiaa, joka keskittyy enimmäkseen maasodankäyntiin ja ilmatorjuntaan sekä muihin aseisiin. Esiteltävään sotilasmateriaaliin lukeutuu esimerkiksi uusia taisteluvarusteita, käsiaseita, tietotekniikkaa, ohjuksia ja panssariajoneuvoja. Puolustusteollisuuden lisäksi esillä on muita turvallisuuteen liittyviä toimijoita, kuten viranomais- ja pelastusalaa. Messuilla on usein joku erityinen teema. Näyttelyitä on sekä sisä- että ulkotiloissa. Eurosatory on alansa suurin tapahtuma Euroopassa ja yksi suurimpia koko maailmassa. Messut ovat yleisöltä suljetut ja niihin pääsee osallistumaan vain ammattilaisia, kuten alan yritysten henkilöstöä, valtioiden, asevoimien ja viranomaisten edustajia sekä mediaa. == Lähteet == == Aiheesta muualla == * Eurosatoryn omat sivut Luokka:Messut (tapahtumat) Luokka:Ranskan tapahtumat Luokka:Aseteollisuus
Tahitin kielen aakkoset

Tahitia kirjoitetaan latinalaisin aakkosin. Tahiti oli 1800-luvun alkuun asti puhtaasti puhuttu kieli. Walesilainen kielitieteilijä ja historioitsija John Davis kehitti ensimmäisen aakkoston vuonna 1805 ja viisi vuotta myöhemmin julkaisi ensimmäisen tahitiksi kirjoitetun ABC-kirjan nimeltä Te Aebi no Tahiti. Pitkiä vokaaleita merkitään pituusmerkillä (). Kirjaimia tahitissa on 13 näiden lisäksi kielessä on käytössä myös heittomerkkiä muistuttava merkki (), jolla merkitään glottaaliklusiilia: Isot kirjaimet A E I O U F H M N P R T V Pienet kirjaimet a e i o u f h m n p r t v Kirjaimen K hyväksymisestä osaksi tahitin kielen aakkosia on käyty keskustelua. == Lähteet == aakkoset Luokka:Aakkostot
Jean-Pierre Duport

Jean-Pierre Duport (27. marraskuuta 1741 – 31. joulukuuta 1818) oli ranskalainen sellisti ja säveltäjä.Jean-Pierre Duport AllMusic, viitattu 23.7.2024 Duport oli sellisti Jean-Louis Duportin vanhempi veli. Hän opiskeli Martin Berteaun johdolla. Duport lähti vuonna 1773 kamarimuusikoksi ja musiikinopettajaksi Fredrik Suuren hoviin, minkä lisäksi hän toimi kuninkaallisen oopperan ensimmäisenä sellistinä. Veljensä tavoin hän tutustui 1790-luvulla Ludwig van Beethoveniin. Hän palasi Pariisiin vuonna 1812.Jean- Pierre and Jean-Louis Duport Internet Cello Society, viitattu 23.7.2024 Duport sävelsi sonaatteja sellolle. == Lähteet == == Aiheesta muualla == * IMSLP: nuotteja Luokka:Ranskalaiset sellistit Luokka:Ranskalaiset säveltäjät Luokka:Klassismin ajan säveltäjät Luokka:Vuonna 1741 syntyneet Luokka:Vuonna 1818 kuolleet
Martin Berteau

Martin Berteau (3. helmikuuta 1691 Valenciennes – 23. tammikuuta 1771 Angers) oli ranskalainen sellisti, musiikkipedagogi ja säveltäjä. Häntä on kuvailtu ranskalaisen sellonsoiton koulukunnan perustajaksi.Berteau, Martin Harmonia Sacra, viitattu 23.7.2024 Berteau syntyi Pierre Berteaun ja Anne Lemayn poikana. Hän matkusteli Saksassa ja Böömissä, jossa sai viola da gamban soiton opetusta. Hän siirtyi sittemmin selloon; ei ole tiedossa, jatkoiko hän samanaikaisesti viola da gamban soittamista. Palattuaan Ranskaan Berteau aloitti siellä sellistinä esiintymisen 1720-luvulla. Ensimmäisen esiintymisensä Concert Spirituelissa hän teki vuonna 1739. Hän sai suosiota myös sävellyksillään. Berteausta tuli Ludvig XV:n pojan opettaja. Myöhemmin hän lähti esiintymään Englantiin ja työskenteli lisäksi Stanisław Leszczyńskin palveluksessa. Berteaun opiskelijoiden joukossa olivat François Cupis de Renoussard, Jean-Baptiste Janson, Jean-Pierre Duport, Jean-Louis Duport, Joseph Bonaventure Tillière ja Jean-Baptiste Bréval. Berteau kehitti sellonsoiton tekniikkaa.Martin Berteau: Cello Fingering Discoveries Cellofun, viitattu 23.7.2024 Hän sävelsi sellolle konserttoja ja sonaatteja. Hänen tuotantoonsa kuuluu myös aarioita. Alun perin Giovanni Battista Sammartinille attribuoitu G-duurisonaatti on Berteaun säveltämä. == Lähteet == == Aiheesta muualla == * IMSLP: nuotteja Luokka:Ranskalaiset sellistit Luokka:Ranskalaiset säveltäjät Luokka:Musiikkipedagogit Luokka:Vuonna 1691 syntyneet Luokka:Vuonna 1771 kuolleet
Joseph M. Carey

Joseph Maull Carey (19. tammikuuta 1845 – 5. helmikuuta 1924) oli yhdysvaltalainen demokraattipoliitikko, lakimies ja karjatilallinen, joka toimi Wyomingin kuvernöörinä vuosina 1911–1915.https://www.wyohistory.org/encyclopedia/joseph-carey Ennen valintaansa kuvernööriksi Carey ehti toimia Cheyennen pormestarina, Wyomingin senaattorina ja presidentti Grantin nimittämänä Wyomingin ensimmäisensä virallisena liittovaltion asianajajana.https://www.wyomingpublicmedia.org/show/archives-on-the- air/2024-06-18/wyoming-statesman-396-joseph-m-carey-family-papers ==Lähteet== Luokka:Wyomingin kuvernöörit Luokka:Yhdysvaltalaiset demokraattipoliitikot Luokka:Vuonna 1845 syntyneet Luokka:Vuonna 1924 kuolleet
Beflubutamidi

Beflubutamidi (C18H17NO2F4) on aromaattisiin amideihin kuuluva orgaaninen yhdiste. Yhdistettä käytetään maataloudessa rikkaruohomyrkkynä. == Ominaisuudet, valmistus ja käyttö == Huoneenlämpötilassa beflubutamidi on väritöntä kiteistä ainetta. Yhdiste ei käytännöllisesti katsoen liukene veteen ja liukoisuus on suurempi esimerkiksi asetoniin, etyyliasetaattiin ja dikloorimetaaniin. Beflubutamidin rikkakasveille myrkylliset ominaisuudet perustuvat fytoeenidesaturaasientsyymin toiminnan estoon, jolloin kasvit eivät kykene valmistamaan tarvitsemiaan karotenoideja. Aineen myrkylisyys eläimille on alhainen tai kohtalainen. Beflubutamidin valmistuksen ensimmäisessä vaiheessa 3-(trifluorimetyyli)-4-fluorifenoli reagoi joko 2-bromivoihapon tai etyyli-2-bromibutyraatin kanssa. Seuraava vaihe on amidinmuodostus bentsyyliamiinin kanssa. Reagenssina tässä reaktiossa käytetään lisäksi sulfonyylikloridia (lähdettäessä 2-bromivoihaposta) tai natriummetoksidia (lähdettäessä esteristä). Beflubutamidi tuli markkinoille Yhdysvalloissa vuonna 1998. Sitä käytetään rikkaruohomyrkkynä useiden viljojen viljelyssä. Aine on hyväksytty käytettäväksi myös useassa Euroopan unionin maassa ja Isossa-Britanniassa. == Lähteet == Luokka:Kasvintorjunta-aineet
Mondsee (täsmennyssivu)

Mondsee tarkoittaa seuraavia: * Mondsee, järvi Itävallassa * Mondsee, paikkakunta Itävallassa * Mondsee, järvi Saksi-Anhaltissa * Mondsee, järvi Speyerissä * Mondseen luostari, luostari Itävallassa
Stanislaus von Kalckreuth

Stanislaus Kalckreuth (1821–1894) oli kreivi ja saksalainen taidemaalari. Hän opiskeli Berliinissä, Düsseldorfissa ja Kölnissä. Hän oli perustamansa Weimarin taidekoulun johtajana 1860–1876 ja asui sittemmin Münchenissä. Suosittuja olivat varsinkin hänen maalaamansa vuoristomaisemat Tirolista, Savoijista sekä Pyreneitten niemimaalta.Tietosanakirja 1909, osa 11, Hakusana: Kalckreuth 1 & 2 Kalckreuthin poika oli taidemaalari Leopold von Kalckreuth‎. ==Lähteet== ==Aiheesta muualla== Luokka:Saksalaiset taidemaalarit Luokka:Vuonna 1821 syntyneet Luokka:Vuonna 1894 kuolleet
Pierre Attaingnant

thumb|Pierre Attaingnantin painama Guillaume Belinin chanson Pierre Attaingnant (1494 Douai? – 1551/2 Pariisi) oli ranskalainen nuottien painaja ja kustantaja. Hän otti varhain käyttöön tavan painaa samalla kerralla sekä nuotit että viivaston, mikä puolitti painamiseen vaaditun ajan. Sama menetelmä otettiin Attaingnantin innoittamana nopeasti käyttöön eri puolilla Eurooppaa. Attaingnant oli myös ensimmäinen henkilö, jonka painamaa musiikkia julkaistiin massatuotantona.Pierre Attaingnant Britannica, viitattu 23.7.2024 Attaingnant työskenteli vuodesta 1537 Frans I:n palveluksessa. Hän painoi teoksia yli 150:lta aikansa säveltäjältä. Näihin kuuluu 1 700 chansonia, joista Attaingnant julkaisi viisikymmentä kokoelmaa vuodesta 1528 lähtien.Ranskalainen chanson Musiikin historiaa 5.3.2019, viitattu 23.7.2024 Attaingnantin painamien teosten joukossa on myös tanssikappaleiden kokoelmia, messuja, motetteja, psalmeja ja passioita. Hänen teoksensa tarjoavat runsaasti tietoa 1500-luvun alkupuolen musiikista. == Lähteet == == Aiheesta muualla == * IMSLP: nuotteja Luokka:Ranskalaiset kustantajat Luokka:Ranskalaiset kirjanpainajat Luokka:Renessanssimusiikki Luokka:Vuonna 1494 syntyneet Luokka:1550-luvulla kuolleet
Dippelöljy

Dippelöljy eli Dippelin öljy () on eläinten karvoja, luita ja sarvia kuivatislaamalla saatua hirvensarviöljyä uudelleen tislaamalla valmistettua pahanhajuista nestettä. Väriltään se on keltaista, mutta tummuu ilmassa. Se liukenee veteen huonosti ja alkoholiin sekä eetteriin hyvin. Dippelöljy sisältää emäksisiä typpipitoisia aineita, kuten ammoniumsuoloja, aniliinia, kinoliinia, metyyliaminia, nitriilejä ja pyridiiniä. Dippelöljyä käytettiin aiemmin lääkkeenä, mutta 1960-luvulla sitä ei enää juuri hyödynnetty. Sitä muodostuu muun muassa silloin, kun kuivatislauksen avulla valmistetaan eläinkunnan tuotteista luuhiiltä. ==Lähteet== Luokka:Öljyt
Sorkkaöljy

Sorkkaöljy tai kavioöljy on teurastettujen eläinten kavioista tai sorkista paineellisessa vedessä keittämällä erotettu rasvaöljy eli huoneenlämmössä nestemäinen rasva. Raaka-aineen perusteella ennen käytettiin nimityksiä hevosensorkkaöljy, lampaansorkkaöljy ja naudansorkkaöljy. Eläinlajien luokittelu oli 1900-luvulla erilaista kuin myöhemmin. Vielä 1960-luvulla sorkkaeläimien sanottiin olevan parivarpaisia kavioeläimiä, joilla siis oli parillinen määrä varpaita (kaksi tai neljä). Sorkkaöljy on vaaleankeltaista jähmeähköä rasvaöljyä, joka on miellyttävän makuista, mutta puhdistamattomana eltaantuu helposti. Sen sulamispiste on 0–15 °C, saippuoitumisluku 189–197 ja jodiluku 65–85. Sorkkaöljyä on käytetty nahankäsittelyssä ja tekstiiliteollisuudessa, puhdistettua öljyä tasku- ja rannekellojen koneiston voiteluun ja muidenkin tarkkuuskojeiden voiteluun. Puhdasta naudansorkkaöljyä on käytetty ainesosana farmasiassa ja kosmetiikassa. ==Lähteet== Luokka:Öljyt Luokka:Kotieläintalous
Foulain

Foulain on kunta Koillis-Ranskassa Haute-Marnen departementissa Grand Estin alueella. Se sijaitsee Marnejoen varrella, noin 12 kilometriä Chaumontin kaupungista etelään. Kunnasta käytetään myös nimeä Foulain-Crenay. Crenayn kylä sijaitsee noin viisi kilometriä kunnan keskustasta länteen Suizejoen varrella. Marnejoen rinnalla kulkee kunnan alueella myös Champagnen ja Burgundin välinen kanava Canal entre Champagne et Bourgogne. ==Lähteet== ==Aiheesta muualla== Luokka:Haute-Marnen kunnat
Josephine Chepkoech

Josephine Chepkoech (s. 21. huhtikuuta 1989) on kenialainen kestävyysjuoksija, joka on kilpaillut pääasiallisesti maantiejuoksuissa. Toukokuussa 2024 Kansainvälisen yleisurheiluliiton dopingvalvoja AIU langetti hänelle seitsemän vuoden kilpailukiellon positiivisen dopingtestituloksen vuoksi. Chepkoech antoi testosteronia sisältäneen dopingnäytteen helmikuussa Espanjan Sevillassa juostun maraton-kilpailun jälkeen. Hänellä on taustallaan myös aiempaa dopinghistoriaa jonka vuoksi hän oli kahden vuoden kilpailukiellossa vuosina 2015–2017. ==Henkilökohtaiset ennätykset== * puolimaraton: 1.08.53 (2013) * maraton: 2.24.14 (2020) ==Lähteet== Luokka:Kenialaiset kestävyysjuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut kenialaiset Luokka:Vuonna 1989 syntyneet Luokka:Elävät henkilöt
West Covina

West Covina on kaupunki Kaliforniassa Yhdysvalloissa. Se on osa Los Angelesin suuraluetta. West Covinan asukasluku oli vuonna 2023 noin 106 000\. == Maantiede ja ilmasto == West Covina sijaitsee San Gabrielin laakson itäkolkassa Kalifornian eteläosassa noin 28 kilometriä Los Angelesin keskustasta itään. West Covinassa vallitsee välimerellinen ilmasto. Kesät ovat kuumia ja kuivia, ja talvet leutoja. Vuoden keskilämpötila on 18,3 °C. Lämpimin kuukausi on elokuu, 24,8 °C. Viilein on joulukuu, 12,7 °C. Keskimääräinen vuotuinen sademäärä on noin 437 millimetriä. == Historia == West Covinan varhainen elinkeino oli pähkinöiden viljely, kun sen naapurikaupungeissa keskityttiin sitrushedelmiin. West Covinan kaupunki perustettiin helmikuussa 1923. Tarkoitus oli suojella West Covinan runsaita pohjavesivarantoja, sillä viereinen Covinan kaupunki kaavaili likavesien johtamista alueelle. West Covinaan ei koskaan kehittynyt varsinaista liikekeskusta vaan se tunnettiin "valtavana pähkinälehtona, jolla on pormestari". Kaupunki kasvoi voimakkaasti etenkin 1950-luvulla ja sen infrastruktuuri jäi ajoittain jälkeen kehityksestä. 2000-luvulla West Covina tunnetaan yritysten pääkonttorien keskittymänä. == Talous ja liikenne == West Covinasta käydään töissä Los Angelesissa, Pomonassa ja muissa lähialueiden kaupungeissa. West Covinan omiin elinkeinoihin kuuluu muun muassa terveydenhuolto, kuten Queen of the Valley Hospital. Kaupungin kauppakeskuksia on muun muassa Plaza West Covina. Kaupungin julkista liikennettä hoitaa Foothill Transit. == Lähteet == == Aiheesta muualla == *West Covina, Kalifornia, USA — Sunrise, Sunset, and Daylength Luokka:Los Angelesin piirikunnan kaupungit
Auguste Franchomme

Auguste Joseph Franchomme (10. huhtikuuta 1808 Lille – 21. tammikuuta 1884) oli ranskalainen sellisti ja säveltäjä.Joseph Stevenson, August Franchomme AllMusic, viitattu 23.7.2024 Louise Dubin, The Franchomme Project Musicology Now 30.9.2014, viitattu 23.7.2024 Hänen instrumenttinsa oli Stradivarius- sello, jota oli häntä ennen soittanut Jean-Louis Duport ja jota myöhemmin soitti Mstislav Rostropovitš. Franchomme sai Lillen konservatoriossa ensipalkinnon sellonsoitossa vuonna 1821 ja pääsi Pierre Baumannin oppilaaksi. Vuodesta 1825 hän opiskeli Pariisin konservatoriossa Louis-Pierre Norblinin johdolla. Franchomme voitti sellonsoiton ensipalkinnon myös Pariisin konservatoriossa. Hän soitti muun muassa Théâtre-Italienin ensimmäisenä sellistinä, mutta omistautui pian solistisiin esiintymisiin, kamarimusiikkiin ja opettamiseen. Franchomme opetti Pariisin konservatoriossa 56 vuoden ajan. Hän perusti viulisti Jean-Delphin Alardin kanssa yhden romantiikan ajan johtavista jousikvarteteista. Franchomme sai Kunnialegioonan Chevalier-arvon vuonna 1872. Franchomme oli Frédéric Chopinin ystävä ja esiintyi usein yhdessä tämän kanssa. Chopin omisti sellosonaattinsa (op. 65) Franchommelle. Chopin ja Franchomme yhdessä sävelsivät teoksen Grand Duo concertant Giacomo Meyerbeerin oopperan Robert le diable teemaan. Lisäksi Franchomme oli viimeisen Chopinin kirjoittaman kirjeen vastaanottaja. Hänen omaan sävellystuotantoonsa kuuluvat muun muassa 12 kapriisia (op. 7) ja konsertto. Hän teki myös transkriptioita Ludwig van Beethovenin ja Wolfgang Amadeus Mozartin viulusonaateista. Franchommen oppilaisiin kuului Jules Delsart. == Lähteet == Luokka:Ranskalaiset sellistit Luokka:Ranskalaiset säveltäjät Luokka:Vuonna 1808 syntyneet Luokka:Vuonna 1884 kuolleet
Chaîne des Puys

Chaîne des Puys on noin 80 tulivuoren jono, joka jatkuu yli 45 kilometriä Dômesin tasangolla Ranskan keskiylängön pohjoisosassa. Tulivuoret ovat viimeksi purkautuneet noin 6 000 vuotta sitten. Se on keskeinen osa Länsi- Euroopan repeämisvyöhykettä, joka syntyi Alppien muodostumisen jälkeen 35 miljoonaa vuotta sitten. Alueen geologiset piirteet osoittavat, miten erkanevat laatat loittonevat toisistaan, kun vaippa pullistuu ylöspäin ja magmaa pääsee työntymään laattojen väliin. Kohde on poikkeuksellinen esimerkki laattojen erkaantumisesta, joka on yksi laattatektoniikan viidestä keskeisestä liikunnosta. Alue on Unescon maailmanperintökohde vuodesta 2018. Tiedosto:MC Chaine des Puys.jpg|Chaîne des Puys (punainen) keskiylängön kartalla. Tiedosto:France Massif central.jpg|Keskiylänkö Ranskan kartalla. == Lähteet == Luokka:Unescon maailmanperintökohteet Ranskassa Luokka:Ranskan maantiede
Andorra kesäolympialaisissa 2024

Andorra osallistuu kesäolympialaisiin 2024 Pariisissa. Maata edustaa kaksi urheilijaa kahdessa eri urheilumuodossa, kestävyysjuoksija Nahuel Carabaña ja koskimeloja Mònica Dòria. == Joukkue == === Melonta === Andorra sai koskimelontaan yhden maapaikan MM-kilpailujen 2023 tulosten perusteella. Paikan sai Mònica Dòria, jolle olympialaiset ovat uran toiset. * Mònica Dòria – naisten koskimelonnan C-1 === Yleisurheilu === Andorraa edustaa yleisurheilussa kestävyysjuoksija Nahuel Carabaña, josta olympialaisia edeltäneissä Rooman EM-kilpailuissa tuli ensimmäinen EM-finaaliin päässyt andorralainen yleisurheilija. * Nahuel Carabaña – miesten 3 000 m estejuoksu == Lähteet == Luokka:Valtiot kesäolympialaisissa 2024 kesäolympialaisissa 2024
Antigua ja Barbuda kesäolympialaisissa 2024

Antigua ja Barbuda osallistuu kesäolympialaisiin 2024 Pariisissa. Maata edustaa viisi urheilijaa kolmessa eri urheilumuodossa. Joukkueen lippua avajaisissa kantoivat pikajuoksija Cejhae Greene ja Joella Lloyd. == Joukkue == === Purjehdus === Antigua ja Barbuda sai purjehduksessa yhden maapaikan leijalautailuun, jonka Tiger Tyson saavutti sijoituttuaan toiseksi leijalautailussa Pan-Amerikan kisoissa 2023. * Tiger Tyson – miesten Formula Kite === Uinti === Antigua ja Barbuda sai uintiin kaksi maapaikkaa universaalipaikkojen jaon kautta. 14-vuotias uimari Ellie Shaw on joukkueen nuorin jäsen. * Jadon Wuilliez – miesten 100 m rintauinti * Ellie Shaw – naisten 100 m rintauinti === Yleisurheilu === Antigua ja Barbudaa edustaa yleisurheilussa yksi urheilija niin naisten kuin miesten 100 metrin juoksussa. Molemmat saavuttivat olympiapaikkansa rikkomalla tulosrajan. * Cejhae Greene – miesten 100 m * Joella Lloyd – naisten 100 m == Lähteet == Luokka:Valtiot kesäolympialaisissa 2024 kesäolympialaisissa 2024
Lena (Norja)

Lena on taajama Østre Totenin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,5 neliökilometriä ja asukasluku 1 412 vuonna 2023. ==Lähteet== ==Aiheesta muualla== Luokka:Norjan taajamat Luokka:Østre Toten
Kapp (taajama)

Kapp on taajama Mjøsan rannalla Østre Totenin kunnassa Innlandetin läänissä Norjassa. Taajaman pinta-ala on 1,9 neliökilometriä ja asukasluku 2 125 vuonna 2023. ==Lähteet== ==Aiheesta muualla== Luokka:Norjan taajamat Luokka:Østre Toten
Skreia

Skreia on taajama Mjøsan rannalla Østre Totenin kunnassa Innlandetin läänissä Norjassa. Taajaman pinta-ala on yksi neliökilometri ja asukasluku 912 vuonna 2023. ==Lähteet== ==Aiheesta muualla== Luokka:Norjan taajamat Luokka:Østre Toten
Nordlia

Nordlia on taajama Mjøsan rannalla Østre Totenin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 694 vuonna 2023. ==Lähteet== ==Aiheesta muualla== Luokka:Norjan taajamat Luokka:Østre Toten
Kolbu

Kolbu on taajama Østre Totenin kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 642 vuonna 2023. Vuosina 1908–1964 Kolbu oli itsenäinen kunta. ==Kuvia== Kolbu kirke.jpg|Kolbun kirkko ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Østre Toten
Lensbygda

Lensbygda on taajama Østre Totenin kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 492 vuonna 2023. ==Lähteet== ==Aiheesta muualla== Luokka:Norjan taajamat Luokka:Østre Toten
Tarte Tatin

Tarte Tatin eli ranskalainen keikauskakku on ranskalainen torttuleivos, jossa hedelmät (usein omena) karamellisoidaan voissa ja sokerissa ennen kuin torttu laitetaan uuniin. Uunissa paistamisen jälkeen kakku kumotaan ylösalaisin tarjoiluvadille, jolloin hedelmäkerroksesta tulee kakun päällimmäinen kerros. Tarte Tatin kuuluisi valmistaa voi- tai murotaikinasta. Tarte Tatin voidaan valmistaa myös muista hedelmistä, kuten päärynöistä, banaaneista, kvitteneistä, persikoista tai ananaksista. == Historia == Tarinan mukaan tarte Tatin luotiin Hôtel Tatinissä Lamotte-Beuvronin kaupungissa 1880-luvulla. Hotellia pyörittivat siskot Stéphanie ja Caroline Tatin. Erään tarinan mukaan Stéphanie Tatin oli eräänä päivänä väsynyt ja alkoi valmistamaan perinteistä omenapiirakkaa, mutta unohti omenat paistumaan pannulle liian kauaksi voihin ja sokeriin. Haistaessaan palaneen hajun, hän yritti pelastaa piirakan laittamalla taikinaa pannulle, omenoiden päälle. Hän laittoi pannun uuniin ja kumottuaan pannun ylösalaisin, hän yllättyi huomatessaan, kuinka hotellin asiakkaat nauttivat tortusta. Alun perin tarte Tatin valmistettiin kahdesta aluellisesta omenalajikkeesta: Reine des Reinettes ja Calville. == Katso myös == * Keikauskakku * Omenapiirakka == Lähteet == Luokka:Ranskalainen keittiö Luokka:Leivokset
Sletta

Sletta on taajama Østre Totenin kunnassa Innlandetin läänissä Norjassa. Taajaman pinta-ala on 0,3 neliökilometriä ja asukasluku 293 vuonna 2023. ==Lähteet== ==Aiheesta muualla== Luokka:Norjan taajamat Luokka:Østre Toten
Hoffin kirkko

Hoffin kirkko () on Østre Totenin kunnassa Innlandetin läänissä Norjassa sijaitseva kivinen pitkäkirkko 1200-luvulta. ==Kuvia== Altertavla i Hoff kirke, Østre Toten.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Østre Toten
Balken kirkko

Balken kirkko () on Østre Totenin kunnassa Innlandetin läänissä Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Østre Toten
Kolbun kirkko

Kolbun kirkko () on Østre Totenin kunnassa Innlandetin läänissä Norjassa sijaitseva puinen ristikirkko vuodelta 1730. ==Lähteet== ==Aiheesta muualla== Luokka:Norjan puukirkot Luokka:Østre Toten
Totenvikenin kirkko

Totenvikenin kirkko () on Østre Totenin kunnassa Innlandetin läänissä Norjassa sijaitseva kivinen pitkäkirkko vuodelta 1896. ==Lähteet== ==Aiheesta muualla== Luokka:Norjan kivikirkot Luokka:Østre Toten
Nordlienin kirkko

Nordlienin kirkko () on Østre Totenin kunnassa Innlandetin läänissä Norjassa sijaitseva puinen pitkäkirkko vuodelta 1901. ==Lähteet== ==Aiheesta muualla== Luokka:Norjan puukirkot Luokka:Østre Toten
Kappin kirkko

Kappin kirkko () on Østre Totenin kunnassa Innlandetin läänissä Norjassa sijaitseva puinen pitkäkirkko vuodelta 1939. ==Lähteet== ==Aiheesta muualla== Luokka:Norjan puukirkot Luokka:Østre Toten
Svein Erik Brodal

Svein Erik Brodal (s. 21. helmikuuta 1939 Østre Toten) on norjalainen näyttelijä, teatteriohjaaja ja teatterinjohtaja. Hän työskenteli Det Norske Teatretissa vuosina 1962–2009 ja toimi sen johtajana 1979–1990. ==Lähteet== ==Aiheesta muualla== Luokka:Norjalaiset teatterinjohtajat Luokka:Norjalaiset teatteriohjaajat Luokka:Norjalaiset näyttelijät Luokka:Vuonna 1939 syntyneet Luokka:Elävät henkilöt
Aruba kesäolympialaisissa 2024

Aruba osallistuu kesäolympialaisiin 2024 Pariisissa. Maata edustaa kuusi urheilijaa neljässä eri urheilumuodossa. Joukkueen lippua olympialaisten avajaisissa kantoivat uimarit Mikel Schreuders ja Chloë Farro. == Joukkue == === Ammunta === Aruba sai ammuntaan yhden maapaikan. * Philip Elhage – miesten 10 m ilmapistooli === Purjehdus === Aruba sai purjehdukseen kaksi maapaikkaa Pan-Amerikan kisoissa 2023, joissa Ethan Westera oli IQFoil-luokan toinen ja Just van Aanholt Laser-luokan seitsemäs. * Just van Aanholt – miesten Laser * Ethan Westera – miesten IQFoil === Pyöräily === Aruba sai naisten BMX- pyöräilyyn yhden universaalipaikan. * Shanayah Howell – naisten BMX:n kilpa- ajo === Uinti === Aruba sai uintiin kaksi maapaikkaa. * Mikel Schreuders – miesten 50 m vapaauinti, 100 m vapaauinti * Chloë Farro – naisten 50 m vapaauinti == Lähteet == Luokka:Valtiot kesäolympialaisissa 2024 kesäolympialaisissa 2024
Bangladesh kesäolympialaisissa 2024

Bangladesh osallistuu kesäolympialaisiin 2024 Pariisissa. Maata edustaa viisi urheilijaa neljässä eri urheilumuodossa. Urheilijoista vain jousiampuja Sagor Islam lunasti paikkansa menestymällä karsintakilpailussa, muut joukkueen jäsenet saivat paikkansa universaalipaikkojen jaossa eli villillä kortilla. Joukkueen lippua olympialaisten avajaisissa kantoivat jousiampuja Sagor Islam ja uimari Mst Sonia Khatun. == Joukkue == === Ammunta === Bangladesh sai ammuntaan yhden maapaikan universaalipaikkojen jaossa. * Md Robiul Islam – miesten 10 m ilmakivääri === Jousiammunta === Bangladesh sai jousiammuntaan yhden maapaikan Sagor Islamin tultua toiseksi Antalyan karsintakilpailussa 2024. * Sagor Islam – miesten yksilökilpailu === Uinti === Bangladesh sai uintiin kaksi maapaikkaa universaalipaikkojen jaossa. * Samiul Islam Rafi – miesten 100 m vapaauinti * Mst Sonia Khatun – naisten 50 m vapaauinti === Yleisurheilu === Bangladesh sai yleisurheiluun yhden maapaikan universaalipaikkojen jaossa. * Imranur Rahman – miesten 100 m == Lähteet == Luokka:Valtiot kesäolympialaisissa 2024 kesäolympialaisissa 2024
Teahupo’o

Teahupo’o on kylä Tahitin saarella saaren kaakkoisosassa. Kylä kuuluu Taiarapu-Ouestin kuntaan, ja siellä oli vuoden 2022 väestönlaskennan mukaan 1 455 asukasta. Teahupo’o tunnetaan lainelautailukohteena, jossa syntyy maailman parhaimpia lautailulaineita. Teahupo’o sijaitsee sopivassa paikassa, ja sen matala koralliriutta tuottaa poikkeuksellisia laineita. Teahupo’on suuntaan tulee maininkeja laajalta alueelta Tyynenmeren eteläosasta. Tahiti kohoaa jyrkästi merestä, minkä takia mainingit koskettavat merenpohjaa, kun rantaan on enää vajaa kilometri. Mainingeissa on siis rannan tuntumassa vielä paljon energiaa, kun koralliriutta pakottaa ne muodostamaan suuria aaltoja. Lainelautailu alkoi Teahupo’ossa 1985, kun tahitilainen Thierry Vernaudon ja pari paikallista surffasivat siellä ensimmäistä kertaan. Seuraavana vuonna bodyboarding-lautailijat Mike Stewart ja Ben Severson löysivät paikan, ja sen maine alkoi levitä bodyboarding-lautailijoiden keskuudessa. ASP:n maailmankiertue saapui 1997 Teahupo’oon, mutta ensimmäinen ammattilaiskilpailu oli katastrofi. Aallot ja sää olivat surkeita. Tapahtuman järjestejille se oli myös taloudellisesti paha takaisku. Tahitin hallinto kuitenkin kutsui ammattilaissurffaajien järjestön takaisin myös vuodeksi 1998 ja lupasi maksaa edellisvuoden laskut. Vuoden 1998 Gotcha Tahiti Pro -kilpailu oli onnistunut, ja ammattilaiset ovat sen jälkeen vuosittain palanneet kisaamaan Teahupo’on vesille. Teahupo’olla järjestetään Pariisin vuoden 2024 olympialaisten lainelautailukilpailut. Olympiasuunnitelmat aiheuttivat jonkun verran vastususta paikallisissa sekä ympäristöjärjestöissä. Alkuperäisten suunnitelmien mukaan kylään olisi vedetty uusi tie ja asuntoyksiköitä sekä riuttaan olisi porattu alumiininen pysyvä tuomaritorni. Kriitikin jälkeen monista suunnitelmista on luovuttu, ja esimerkiksi urheilijat majoittuvat lähistölle ankkuroidulle risteilyalukselle. Tuomaritornia on myös pienennetty. == Lähteet == == Aiheesta muualla == Luokka:Tahiti Luokka:Ranskan kylät
Julien Leonardelli

Julien Leonardelli (s. 14. heinäkuuta 1987 Lavelanet, Ranska) on ranskalainen poliitikko. Leonardelli edustaa Kansallinen liittouma -puoluetta. Leonardelli on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1987 syntyneet Luokka:Ranskalaiset europarlamentaarikot
Aleksandar Nikolic (poliitikko)

Aleksandar Nikolic (s. 4. lokakuuta 1986 La Garenne-Colombes, Ranska) on ranskalainen poliitikko. Nikolic edustaa Kansallinen liittouma -puoluetta. Nikolic on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1986 syntyneet Luokka:Ranskalaiset europarlamentaarikot
Gilles Pennelle

Gilles Pennelle (s. 20. heinäkuuta 1962 Dieppe, Ranska) on ranskalainen poliitikko. Pennelle edustaa Kansallinen liittouma -puoluetta. Pennelle on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1962 syntyneet Luokka:Ranskalaiset europarlamentaarikot
Julie Rechagneux

Julie Rechagneux (s. 24. tammikuuta 1996 Clermont Ferrand, Ranska) on ranskalainen poliitikko. Rechagneux edustaa Kansallinen liittouma -puoluetta. Rechagneux on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1996 syntyneet Luokka:Ranskalaiset europarlamentaarikot
Julien Sanchez

Julien Sanchez (s. 19. lokakuuta 1983 Argenteuil, Ranska) on ranskalainen poliitikko. Sanchez edustaa Kansallinen liittouma -puoluetta. Sanchez on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1983 syntyneet Luokka:Ranskalaiset europarlamentaarikot